અમદાવાદ: શહેરના કઠવાડા-સિંગરવા રોડ પર આવેલી સોસાયટીમાં રહેતા એક નિવૃત્ત શિક્ષકે ગઈ કાલે બપોરના સમયે પોતાના ઘરે ગળાફાંસો ખાઈ આત્મહત્યા કરી લેતાં ચકચાર મચી જવા પામી છે. પોલીસને મૃતકના ખિસ્સામાંથી એક ચિઠ્ઠી મળી આવી હતી. આ ચિઠ્ઠીમાં તેમણે કૈલાસ નામની વ્યક્તિને પૈસા આપવાના હોવાનો ઉલ્લેખ કર્યો હતો. પોલીસની પ્રાથમિક તપાસમાં દેવું વધી જતાં તેમણે આત્મહત્યા કરી લીધી હોવાનું બહાર આવ્યું છે. નિકોલ પોલીસે અકસ્માત મોત નોંધી તપાસ શરૂ કરી છે.